సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
ఐపీఎల్‌లో మళ్లీ కోహ్లీని వెనక్కినెట్టిన రైనా..!
ఐపీఎల్‌లో తనకు తిరుగులేదని చెన్నై సూపర్ కింగ్స్ హిట్టర్ సురేశ్ రైనా మరోసారి నిరూపించుకున్నాడు. సన్‌రైజర్స్ హైదరాబాద్‌తో మంగళవారం రాత్రి
Samayam Telugu | Updated:
May 23, 2018, 04:23PM IST
ఐపీఎల్‌లో తనకు తిరుగులేదని చెన్నై సూపర్ కింగ్స్ హిట్టర్ సురేశ్ రైనా మరోసారి నిరూపించుకున్నాడు. సన్‌రైజర్స్ హైదరాబాద్‌తో మంగళవారం రాత్రి జరిగిన మ్యాచ్‌లో 22 పరుగులు చేసిన సురేశ్ రైనా మొత్తం 4,953 పరుగులతో 11 ఏళ్ల ఐపీఎల్‌ చరిత్రలో అత్యధిక పరుగులు చేసిన బ్యాట్స్‌మెన్‌గా రికార్డుల్లో నిలిచాడు. ఇటీవల రైనా రికార్డుని రాయల్ ఛాలెంజర్స్ బెంగళూరు కెప్టెన్ విరాట్ కోహ్లి 4,948 పరుగులతో అధిగమించినా.. నిన్న రాత్రి మళ్లీ రైనా అగ్రస్థానాన్ని చేజిక్కించుకున్నాడు. 2008 నుంచి ఇప్పటి వరకు 11 ఐపీఎల్ సీజన్లు జరగగా.. ఇందులో 9 సీజన్లలో రైనా 400+ స్కోరు చేయడం ఈ టోర్నీలో అతని జోరుకి నిదర్శనం. మిగిలిన రెండు సీజన్లలోనూ 399, 374 పరుగులు చేశాడు.
ఐపీఎల్‌లో అత్యధిక పరుగులు చేసిన బ్యాట్స్‌మెన్ జాబితాలో సురేశ్ రైనా (4,953), విరాట్ కోహ్లి (4,948) తర్వాత రోహిత్ శర్మ (4,493), గౌతమ్ గంభీర్ (4,217), రాబిన్ ఉతప్ప (4,081) ఉన్నారు. ఇప్పటికే తాజా ఐపీఎల్ సీజన్‌ నుంచి బెంగళూరు, ముంబయి ఇండియన్స్‌ జట్లు నిష్ర్కమించిన నేపథ్యంలో.. రైనా టాప్ స్కోరర్‌ రికార్డు వచ్చే ఏడాది వరకూ కొనసాగే అవకాశం ఉంది. మంగళవారం రాత్రి హైదరాబాద్‌పై గెలిచిన చెన్నై జట్టు ఫైనల్‌కి చేరిన విషయం తెలిసిందే.